Begynner man fra Gyland skole, tar man til høyre mot Grøtteland og deretter første vei til venstre inn på grusvei oppover dalen. Etter 3 km tar man til venstre inn på asfaltveien, og etter 400 m til høyre videre opp dalen. Denne veien følges i 8,3 km langs elva til Urdal, forbi Urddalsvatnet og opp til Fv42. Her tar man til venstre og følger fylkesveien 1,6 km, før man tar inn på grusvei mot Laugstøl. Etter litt under 3 km kommer man inn på hovedveien igjen, som man følger nedover dalen. Etter 4 km, i bunnen av bakken ved Heggland tar man til høyre inn mot Nuland. Her passerer man jernbanen, Nulandsvatnet og Fedogvatnet i slakt nedoverbakke til Råna bru. Her tar man til venstre langs Kongevollvatnet og tilbake til Gyland skole.